อติพจน์

อติพจน์ (บางตำราก็ว่า อธิพจน์) เป็นโวหารภาพพจน์อย่างหนึ่งที่มีลักษณะในการกล่าวเกินจริงเพื่อสร้างอารมณ์และความรู้สึกที่รุนแรงเกินจริง มักพบบ่อยในงานวรรณกรรม และงานศิลป์หลากหลายรูปแบบ ทว่าผู้เขียนไม่ได้จงใจที่จะหลอกผู้อ่าน และผู้อ่านควรจะเข้าใจว่าผู้เขียนกำลังใช้ลักษณะภาพพจน์นี้อยู่Oxford Advanced Learner's Dictionary. Retrieved February 15, 2012. อติพจน์พบในภาษาไทยและภาษาอื่นทั่วโลก โดยตามหลักภาษาศาสตร์แล้วไม่ควรมีข้อยกเว้น อติพจน์สามารถแบ่งออกเป็นอติพจน์ และอวพจน์

 อติพจน์ 
อติพจน์ คือการกล่าวมากเกินจริง มีความหมายตรงกับคำว่า Hyperbole เช่น
 คิดถึงใจจะขาด (คือ ไม่ได้จะขาดจริง ๆ)
 คอแห้งเป็นผง (คือ ไม่ได้แห้งเป็นผงจริง ๆ)
 หนาวกระดูกจะหลุด (คือ ไม่ได้จะหลุดจริง ๆ)
 มีข้อผิดพลาดเป็นล้าน (คือ ไม่ได้ถึงล้านจริง ๆ)
 รักคุณเท่าฟ้า
 คิดถึงเธอทุกลมหายใจเข้าออก

 อวพจน์ 
อวพจน์ คือการกล่าวน้อยเกินจริงหรือการใช้โวหารต่ำเกินจริง มีความหมายตรงกับคำว่า Meiosis หรือ Understatement เช่น 
 เล็กเท่าขี้ตาแมว
 เพียงชั่วลัดนิ้วมือเดียว
 รอสักอึดใจเดียว
 ขอเวลาสักวินาที
 เรื่องขี้ผง

 อ้างอิง 

หมวดหมู่:คำศัพท์และเทคนิคทางวรรณกรรม
หมวดหมู่:ภาพพจน์